paragraph_text: Nalazi se unutar istoimenog nacionalnog parka Aoraki/Mount Cook koji je osnovan 1953., ali je ovo područje uživalo zaštitu još od 1887. god.<ref>Aoraki/Mount Cook National Park, Department of Conservation Preuzeto 14. listopada 2012. Park ima površinu od 700 km² i sadrži preko 140 vrhova viših od 2.000 m, te 72 ledenjaka koja pokrivaju 40% parka. S njegovog istočnog dijela spušta se Tasmanov ledenjak, najdulji ledenjak Novog Zelanda, a sa zapadnog Hookerov ledenjak. NP Aoraki/Mount Cook zajedno s nacionalnim parkovima Tai Poutini, Mount Aspiring i Fiordland čini cjelinu jugozapada Novog Zelanda, Te Wahipounamu, koji se nalazi na popisu mjesta svjetske baštine u Oceaniji.<ref>Te Wahipounamu na službenim stranicama UNESCO-a Preuzeto 13. listopada 2012.